
padrąsinimai bene daugiausia prisidėjo prie energijos palaikymo, ko trūko 
pirmosios Sąjungos sumanytojoms ir pirmosioms sąjungietėms. 

A. Jakaitytė ir U. Jokubauskaitė, gyvendamos Worcester, Mass., pasi- 
ryžo savo apylinkėje daryti pradžią — organizuoti Moterų Sąjungą. Atsi- 
rado būrelis susipratusių moterų, kurios, nepaisydamos kliūčių, mėgino 
sudaryti branduolį — pirmąją kuopą. Tačiau likimas kitaip lėmė. Išva- 
žiuoja U. Jokubauskaitė į Chicagą dirbti „Draugo“ spaustuvėje. Worces- 
teryje lieka Jakaitytė nepalankiose sąlygose. Moterų Sąjungos organiza- 
vimo darbas Naujosios Anglijos apylinkėje sustoja. Pats sumanymas 
neišnyko, 

Ketvirtame Federacijos kongrese, 1914 m. rugs. 23-25 d., Chicago, Ill., 
po A. Sutkaičiūtės atsiūsto referato, kurį skaitė Julė Stankevičiūtė, (tre- 
čioji iš moterų atsakiusi į komisijos anketą) ir po A. Jakaitytės referato, 
kongresas bemaž vienbalsiai užgyrė Moterų Sąjungos steigimą. Darbą pa- 
vedė iš atstovių išrinkti komisijai pageidaudamas, kad iki pabaigos tų metų 
jau būtų įsteigta Moterų Sąjunga. Į naują komisiją įėjo: A. Jakaitytė, U. 
Jokubauskaitė, J. Stankevičiūtė (Export, Pa.). Komisijos pirmininke tos trys 
išrinko A. Jakaitytę. Kadangi komisijos narės gyveno atstu viena nuo 
kitos, tat prašyta kongreso dar paskirti nors tris atstoves, Ir taip dar 
darinkta V. Stalilionytė (Cicero, Ill.), V. Skudienė (Chicago, Ill.) ir F. 
Kašetienė (Montello, Mass.). Taip pat nutarta, kad į komisiją įeitų ir 
A. Sutkaičiūtė. Po to, komisijos pirmininkė atsišaukė į kongreso atstoves 
ir atsilankiusias viešnias, kviesdama visas suinteresuotas Moterų Sąjunga 
susirinkti atskirame kambaryje pasitarti. Tame pasitarime, be ankščiau 
minėtų, dalyvavo atstovė F. Macijauskaitė (Chicago, Ill.) ir viešnios: A. 

A.L.R.K. Moterų Sąjungos pirmoji Centro Valdyba, 1914 metais. Iš k. į d. sėdi: Pran- 

ciška Macijauskaitė-Šatienė, vicepirm.; Uršulė T. Jokubauskaitė-Daukantienė, pirm.; 

Monika L. Gurinskaitė, rašt.; Stovi: Dr. Suzana A. Šlakienė, daktarė -kvotėja; An- 

tanina Nausėdienė, ižd.; K. Varanavičienė, iždo globėja ir Pranciška Nutautaitė- 
Aleksienė, rašt. pagelbininkė. Visos iš Chicago, IU. 


Nausėdaitė (Cicero, IIl.), dr. S. Šlakienė ,F. Nutautaitė, M. Gurinskaitė, 
A. Nausėdienė, K. Varanavičienė ir M. Janušauskienė. Visos iš Chicago, 
Illinois. 

Pasitarime svarstyta ir aiškinta būsimos Moterų Sąjungos tikslas. 
Aptartas konstitucijos projektas. Visos pasižadėjo skiepyti moterų tarpe 
naujos organizacijos reikalą ir reikšmę. Paaiškėjus, kad komisijos pirm. 
A. Jakaitytė negalės pravesti Moterų Sąjungos organizavimo vajų, dar- 
bas pavestas čikagietėms. Komisijos pirm. išrinkta U. Jokubauskaitė, M. 
Gurinskaitė sekretore. Atlikus tuos formalumus, imtasi darbo. Atsišaukta 
į draugijas, rašyta spaudoje, ir gyvu žodžiu varyta agitacija, aiškinta 
Sąjungos tikslas. Raginta draugijos atsiųsti atstoves į bendrą susirinkimą, 
kuris įvyko 1914 m. lapkričio 17 d., Dievo Apvaizdos parapijos salėje, 
Chicago, Ill. Į susirinkimą suvažiavo kai kurių draugijų atstovės ir nema- 
žas būrelis pavienių moterų. Susirinkime daug kalbėta ir aiškinta organi- 
zacijos reikšmė ir skaityta konstitucija, taip pat atsiklausta draugijų atsto- 
vių nuomonės. Dalykas buvo per daug naujas, kad draugijos drįstų prisidėti 
ir komisija suprato, kad reikės organizuoti kuopas iš atskirų asmenų. Pačios 
komisijos narės, kaip būsimos organizacijos branduolys, sudarė pirmąją 
Moterų Sąjungos kuopą. 

Nutarta šaukti steigiamąjį seimą Chicago, Ill., 1914 m. gruodžio mėn. 
13 d., Šv. Jurgio parapijos salėje. 

Nors iš draugijų nieko nelaimėta, bet kartu su V. Stalilionyte ir A. 
Nausėdaite, atvažiavo iš Cicero, Ill., pilnai susiorganizavusi kuopa, kuri 
tik laukė Centro įsteigimo, kad galėtų mokesčius sumokėti. Atsirado ir 
daugiau moterų, kurios tame susirinkime sumokėjo mokesčius. Viso buvo 
bene 30. Šiame suvažiavime formaliai priimtas organizacijos vardas, būtent: 
Amerikos Lietuvių Romos Katalikių Moterų Sąjunga, užgirtas seniau 
paruoštas konstitucijos projektas ir išrinkta Centro Valdyba į kurią įėjo: 
pirm. U. Jokubauskaitė, vicepirm. P. Macijauskaitė, rašt. M. Gurinskaitė, . 


